Sag om fastsættelse af samvær
Ret: Østre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;
Forældreansvarslov prøvelse;

ØSTRE LANDSRET
DOM

afsagt den 22. august 2022

Sagen er behandlet for lukkede døre

Sag BS-19379/2022
(22. afdeling)

Far
(advokat Julia Jensen)

mod

Mor
(beskikket advokat Louise Bøtcher Bomholtz)

Familieretten i København har den 2. maj 2022 afsagt dom i 1. instans (sag BS-
9605/2022).

Landsdommerne Alex Puggaard, Karen Hald og Sebastian Knop Reventlow
(kst.) har deltaget i ankesagens afgørelse.

Påstande

Appellanten, Far, har nedlagt følgende påstande:

Principalt
Fars samvær med Barn, født Dato 2020, fastsættes på følgende måde:

Optrapning indtil der kan etableres en 9/5-ordning.

Til Dato 2023, hvor Barn fylder 3 år:



2

Mandag til onsdag i den ene uge med aflevering og afhentning i dagple-
je/institution.

Hver anden weekend fra fredag i den modsatte uge med afhentning i dagple-
je/institution til søndag kl. 16.00 med aflevering på indstævnte, Mors, bopæl.

Subsidiært vedrørende hverdagssamvær:
Den ene uge fra fredag med afhentning i dagpleje/institution til lørdag kl. 16.00
med aflevering på Mors bopæl.

Den modsatte uge fra onsdag med afhentning i dagpleje/institution og afleve-ring
i dagpleje/institution torsdag morgen.

Det er generelt underordnet, om samværene placeres i lige eller ulige uger.

Sommerferie:
Stadfæstelse af familierettens dom på dette punkt dog med den tilføjelse, at Far
afhenter og afleverer igen i dagpleje/institution eller på Mors bopæl.

Jul og nytår:
I lige år fra den 23. december kl. 10.00 til den 27. december kl. 10.00. Mor
afleverer på Fars bopæl den 23. de-cember kl. 10.00, og Far afleverer på Mors
bopæl den 27. december kl. 10.00.

I ulige år fra den 27. december kl. 10.00 til førstkommende 1. januar kl. 10.00.
Mor afleverer på Fars bopæl den 27. december kl. 10.00, og Far afleverer på
Mors bopæl den 1. januar kl. 10.00.

Ved alle øvrige helligdage eventuelt ferie følges almindeligt samvær.

Hvis der kan ikke ske overlevering i dagpleje/institution, skal Mor aflevere på
Fars bopæl kl. 10.00, og Far skal efter endt samvær aflevere på Mors bopæl kl.
14.00.

Mor har påstået dommen stadfæstet, idet hun dog har påstået hverdagssamværet
ændret til tirsdag. Endvidere har hun gene-relt taget bekræftende til genmæle så
vidt angår Fars påstande om afhentning og aflevering.



3

Mor har fri proces under anken.

Forklaringer
Parterne har afgivet supplerende forklaring.

Far har forklaret, at han er overgået til en midlertidig projekt-stilling, der giver
ham mere frihed i forhold til Barn. I øvrigt er hans personlige forhold uændrede.

Han har i sommerferien i henhold til familierettens dom haft Barn to gange på
overnatning, hver gang i to nætter, og det er gået rigtig godt. Den ene gang har de
været på tur til Jylland for at besøge hans familie, den anden gang har de blot
været hjemme. Barn har begge gange været glad og ikke reageret negativt.

Hverdagssamværet fungerer imidlertid ikke godt. Barn og han har typisk væ-ret
ved Område 2 eller på borgercentret, og det er ikke hensigtsmæs-sigt, da de ikke
har et egentligt sted at være. Hvis Barn er træt, kan de ikke blot sætte sig og
slappe af, som man kan hjemme. Bortset fra det har han ikke ople-vet reaktioner
fra Barn. Han vil gerne have Barn med hjem på overnatning, så hun for eksempel
kan sidde i sofaen og slappe af foran fjernsynet. Han kan ikke se, at transporten
til hans hjem skader Barn. Hun sidder ofte kigger ud ad vin-duet og siger ord,
hun kender. De kan også for eksempel kigge i pegebøger sammen. Han har ikke
oplevet, at Barn har haft problemer med at omstille sig, tværtimod. Hun er tryg
ved ham.

Mor har nu flyttet Barn fra vuggestuen til en dagpleje, formentlig som følge af en
underretning fra vuggestuen og Mors konflikt med lederen i vuggestuen i
anledning af Mors påstand om, at Barn har været udsat for seksuelt misbrug. Han
fik ikke besked om misbruget, men på et tidspunkt fik han at vide, at Barn var
indkaldt til undersøgelse på Herlev Hospital for at se, om hun havde været udsat
for seksuelt misbrug. Han fik via Herlev Hospital og egen læge besked på, at de
professionelle ikke havde de samme bekymringer for Barn. Konklu-sionen på
undersøgelsen blev vist, at man ikke kunne se noget nu, da der var gået lang tid
siden det påståede misbrug.

Han var ikke enig i flytningen af Barn fra vuggestue til dagpleje, og han blev
ikke involveret i beslutningen. I starten tillod Mor ham ikke at afhente Barn i
dagplejen. Han valgte dog ikke at gå ind i den mulige konflikt, og han har nu fået
lov. Han har ikke oplevet reaktioner hos Barn på skiftet til dagpleje. Hun er
fortsat sød og harmonisk.

Han afventer Familieretshusets planlægning af et samarbejdskursus, som Mor har
taget initiativ til.



4

I dag samarbejder Mor og han via sms, og de taler kort i forbindelse med over-
levering af Barn. Han sender altid en sms, typisk med oplysninger om, hvad Barn
har lavet, hvordan hun har sovet osv. Han får nogle gange samme oplys-ninger
fra Mor, andre gange ikke. På det sidste har stemningen mellem parter-ne ikke
været dårlig, og overleveringerne er gået fint.

Han er blevet partshørt i forbindelse med den underretning, der er indgivet fra
den tidligere vuggestue. Han har ikke haft bekymringer i forhold til overgreb,
men han ved ikke, om der i øvrigt er grund til bekymring for Barn, fordi han ikke
er til stede i hendes dagligdag. Han kan dog godt være bekymret, hvis Barn bliver
holdt hjemme på grund af sin mors forhold.

Han har anmodet om flere overnatninger, end hvad der generelt anbefales for så
små børn, fordi Barn har været vant til at have flere overnatninger hos ham. Hvis
Mor skal i arbejde, tænker han, at det også må være en fordel for hende med flere
overnatninger.

Mor har forklaret, at hun netop er startet i arbejde på Arbejdsplads 3 Bydel, hvor
hun er ansat på fuld tid. Hun er glad for det. I øvrigt er hendes personlige forhold
uændrede.

Sommerferien er gået godt, men Barn har da været lidt mere pylret end nor-malt.
Det går i øvrigt godt med Barn, der siden den 16. maj er skiftet til dagple-je, fordi
hun selv har været utryg ved vuggestuen. Hun er også utryg ved, at Far er med
inde over underretningen fra vuggestuen, som hun i familieret-ten intet vidste
om. Hun forstår desuden ikke underretningen, som hun først så i sommerferien.
Hun mærkede også, at Barn var utryg ved at blive afleveret i vuggestuen. I
dagplejen er der mere roligt, for der er kun en voksen.

Hun har ikke inddraget Far i beslutningen om at skifte fra vuggestue til dagpleje,
fordi hun fornemmede, at det ville blive brugt imod hende. Hun har talt med
kommunen om underretningen, og hun er ikke meget bekymret. Udeladt pga.
personfølsomme oplysninger. Far og hun taler ikke rig-tig sammen, men egen
læge kan bekræfte, at der ikke er grund til bekymring, og han beroliger også Far.
Hun føler selv, at hun har det godt nu, og selv-om det har været hårdt med denne
sag, er der faldet mere ro på.

Far og hun kan ikke tale om underretningen eller andre ting. Hun siger intet til
Far, for det tør hun ikke. Herlev Hospital kunne ikke udelukke, at der var sket et
overgreb, og mente også, at Barn havde haft stærke reaktioner. Hun har fortalt
Far om konklusionen, men hun har ikke i øvrigt turdet for-tælle ham om det af
frygt for, at det vil blive brugt imod hende. I forbindelse



5

med overleveringer siger hun mundtligt til Far, hvordan det er gået. De har stort
set ingen kommunikation, og det er derfor gået bedre mellem dem på det seneste.
Hun kunne dog fortsat godt tænke sig, at de havde noget sammen.

I forhold til Fars ønske om to ugentlige overnatninger mener hun, at det er i strid
med den børnesagkyndiges udtalelser i familieretten. Desuden frygter hun, at
Barns reaktioner skal vende tilbage. Hun har derudover intet imod, at Barn ser
sin far, og hun er også indstillet på at øge samværet.

Landsrettens begrundelse og resultat
Parterne har fælles forældremyndighed over Barn, og sagen omhandler alene
samværet.

Barn er netop fyldt to år. Herefter og af de grunde, som familieretten har an-ført,
tiltræder landsretten, at der ikke på nuværende tidspunkt er grundlag for at
fastsætte en optrapningsordning. En udvidelse af samværet som nedenfor bestemt
må følge af enighed, eller ved at der træffes en ny afgørelse på grund-lag af de
oplysninger, som på det tidspunkt indgår i sagen.

Det må også efter det oplyste for landsretten lægges til grund, at Barn fortsat
trives. Far har i en periode tidligere taget sig af Barn i alle hverdage, og der har
tidligere været en ordning med flere overnatninger om ugen. Barns
uhensigtsmæssige reaktion på denne tidligere samværsordning er alene beskrevet
af Mor, mens navnlig Barns tidligere vuggestue ikke har bemærket noget
uhensigtsmæssigt ved Barns ad-færd. På denne baggrund finder landsretten, at
der bør fastsættes yderligere hverdagssamvær.

Den børnesagkyndiges udtalelse i familieretten om, at et barn på Barns alder ikke
formår at omstille sig til forskellige omsorgspersoner to gange om ugen, er ikke
til hinder for, at der fastsættes samvær med mere end en overnatning ad gangen.
Fars principale påstand om hverdagssamvær tages derfor – og som påstanden er
nedlagt – delvist til følge som nedenfor bestemt, idet landsretten finder, at den
nedlagte påstand om samvær fra onsdag til torsdag vil indebære, at dette samvær
ligger for tæt på samværet hver anden weekend.

I overensstemmelse med parternes samstemmende påstande stadfæstes familie-
rettens dom for så vidt angår bestemmelsen om sommerferiesamvær med ne-
dennævnte ændringer.

For så vidt angår jul og nytår fastsættes samværet som bestemt nedenfor, idet
landsretten finder, at der i 2022 bør tages højde for, at Barn kun er to år. 
 
 
 
 
 
 
 



6

THI KENDES FOR RET:

Fars samvær med Barn fastsættes på følgende måde:

I lige uger fra fredag med afhentning i dagpleje/børnehave til søndag kl. 16.00
med aflevering på Mors bopæl.

I ulige uger fra fredag med afhentning i dagpleje/børnehave til lørdag kl. 16.00
med aflevering på Mors bopæl.

Sommerferie:

 
 
 
 
 
 
 
 
 
 
 
 
 
 
 
 
 
2 x 5 sammenhængende dage, første dag fra kl. 10.00 til femte dag til kl. 19.00.
Far afleverer og afhenter i institution/dagpleje eller på Mors bopæl.

I ulige år har Mor fortrinsret til at vælge som-merferiesamværets nærmere
placering, hvilket skal meddeles senest den 1. marts samme år. Gives meddelelse
ikke indenfor den anførte frist, så overgår retten til at vælge til Far, som da skal
meddele sit valg af som-merferiesamværets placering inden den 1. april samme
år.

I lige år har Far fortrinsret til at vælge sommerferiesamværets nærmere placering,
hvilket skal meddeles senest den 1. marts samme år. Gives meddelelse ikke
indenfor den anførte frist, så overgår retten til at vælge til Mor, som da skal
meddele sit valg af sommerferie-samværets placering inden den 1. april samme
år.

Overholdes fortrinsretten ikke (således at den overgår til den anden forælder),
ændrer dette ikke på rækkefølgen af, hvilken forælder der vælger først ved ef-
terfølgende ferieperioder. Således kan en forælder være førstevælger flere år i
træk.

Ferien lægges i skolernes sommerferie svarende til den distriktsskole, der hører
til Mors bopæl.

Jul og nytår:
I år 2022 fra den 23. december kl. 10.00 til den 24. december kl. 10.00 og i over-
ensstemmelse med det almindelige hverdagssamvær igen fra den 30. december til
førstkommende 1. januar 2023 kl. 16.00.



7

Mor afleverer i begge tilfælde på Fars bopæl på samværets første dag kl. 10.00,
og Far afleve-rer i begge tilfælde på Mors bopæl på samvæ-rets sidste dag kl.
10.00.

Herefter i ulige år fra den 27. december kl. 10.00 til førstkommende 1. januar kl.
10.00 og i lige år (første gang i år 2024) fra den 23. december kl. 10.00 til den
27. december kl. 10.00.

Mor afleverer på Fars bopæl den 27. december kl. 10.00, og Far afleverer på
Mors bopæl den 1. januar kl. 10.00.

Ved alle øvrige helligdage eventuelt ferie følges almindeligt hverdagssamvær.

Hvis der ikke kan ske overlevering i dagpleje/institution, skal Mor aflevere på
Fars bopæl kl. 10.00, og Far skal efter endt samvær aflevere på Mors bopæl kl.
14.00.

Ingen af parterne betaler sagsomkostninger for landsretten til den anden part eller
til statskassen.